દિલ્હીના મુખ્યપ્રધાન અરવિંદ કેજરીવાલ અને તેમના પૂર્વ સાથી કપિલ મિશ્રા વચ્ચે ચાલી રહેલ વિવાદ ચરમસીમાએ છે. બંને નેતાઓ વચ્ચેના ઝઘડામાં હવે બંનેના પરિવારજનોએ પણ ઝુકાવ્યું છે. અરવિંદ કેજરીવાલનાં પત્ની સુનીતા કેજરીવાલે આજે સવારે ટ્વિટ કરીને પૂર્વ પ્રધાન કપિલ મિશ્રા સામે નિશાન તાક્યું હતું. સુનીતા કેજરીવાલે જણાવ્યું હતું કે કપિલ વિશ્વાસઘાતી છે. તેમણે કેજરીવાલ સામે કરવામાં આવેલ આક્ષેપોને પણ સત્યથી વેગળા હોવાનું જણાવ્યું હતું.